AH ร่วงเกือบ 3% โบรกฯยังแนะ “ซื้อ” ชี้กำไรโตต่อเนื่องถึงปี 61
AH ร่วงเกือบ 3% โบรกฯยังแนะ "ซื้อ" ชี้กำไรโตต่อเนื่องถึงปี 61 โดยล่าสุด ณ เวลา 15.21 น. อยู่ที่ 33.50 บาท ลบ 1.00 บาท หรือ 2.90% สูงสุดที่ 34.50 บาท ต่ำสุดที่ 33.25 บาท ด้วยมูลค่าซื้อขาย 11.19 ล้านบาท
28 ธ.ค. 2560

ผู้สื่อข่าวรายงานว่า บริษัท อาปิโก ไฮเทค จำกัด (มหาชน) หรือ AH ล่าสุด ณ เวลา 15.21 น. อยู่ที่ 33.50 บาท ลบ 1.00 บาท หรือ 2.90% สูงสุดที่ 34.50 บาท ต่ำสุดที่ 33.25 บาท ด้วยมูลค่าซื้อขาย 11.19 ล้านบาท ขณะที่ดัชนีตลาดหุ้นไทยโดยรวมลบ 0.18%

อย่างไรก็ตาม ถึงแม้ราคาหุ้นจะปรับตัวลดลงในวันนี้ แต่นักวิเคราะห์ยังคงแนะนำ “ซื้อ” เนื่องจากคาดว่า AH ยังมีกำไรโตแกร่ง
ด้าน บล.ฟิลลิป ระบุในบทวิเคราะห์ (21 ธ.ค.) แนะนำ “ซื้อ” หุ้น AH ราคาเป้าหมาย 38 บาท/หุ้น
โดยแนวโน้มไตรมาส 4/60 เป็นบวก จากปีก่อน แต่ย่อตัวจากไตรมาสก่อน แนวโน้มไตรมาส 4/60 คาดยอดขายจะปรับตัวดีขึ้นจากปีก่อน แต่ย่อตัวจากไตรมาสก่อน ตามอุตฯ จากมีวันหยุดยาวติดต่อหลายวัน หากว่าผลประกอบการของบริษัทฯ น่าจะขยายตัวเด่นกว่ากลุ่มฯจากมีแรงหนุนจากรายได้ดอกเบี้ยจาก SGAH ที่คาดจะเข้ามาในไตรมาสนี้ราว 80-85 ลบ. และส่วนแบ่งกำไรจากบริษัทร่วม
โดยเฉพาะจากบริษัทฮุนได และบริษัทเอเบิลซาโนฯ ทำให้ทั้งปี 60 มียอดขายอยู่ที่ 1,5417 ลบ. เพิ่มขึ้น 4.7% จากปีก่อน และกำไรที่ 1,020 ลบ. เพิ่มขึ้น 87.7% จากปีก่อน (หากแต่ไม่นับรวมกำไรจากขายเงินลงทุนในไตรมาส 2/60 จำนวน 147 ลบ. คาดกำไรปกติจะอยู่ที่ 872 ลบ. เพิ่มขึ้น 60.6% จากปีก่อน)
พร้อมทั้งคาดกำไรปี 61 โตต่อเนื่องที่ 1,126 ลบ. ปี 61 คาดผลประกอบการจะเติบโตสูงต่อเนื่องจากปีก่อนหน้า หลักๆมาจากการฟื้นตัวของอุตฯ หากคาดจะผลิตสูงขึ้นเป็น 2.0 ล้านคัน จากคาดการณ์ปี 60 ราว 1.96 ล้านคัน เพอ่มขึ้น 2% จากปีก่อน จากตลาดในประเทศมีการฟื้นตัวดี ส่วนหนึ่งคาดเป็นผลจากทิศทางราคาพืชผลการเกษตรที่มีแนวโน้มดีขึ้น ภาครัฐเร่งเบิกจ่ายงบประมาณและออกมาตรการกระตุ้นเศรษฐกิจต่างๆ
รวมทั้งการแนะนำรถยนต์รุ่นใหม่ออกสู่ตลาด ii)รับอานิสงส์จากเข้าลงทุนใน SGAH เต็มปี คาดจะรับรู้รายได้ดอกเบี้ยเข้ามา 300 กว่าลบ. และส่วนแบ่งกำไรอีกเล็กน้อยจากเข้าลงทุนในสัดส่วนร้อยละ 25.10
อีกทั้งส่วนแบ่งกำไรจาก บริษัทร่วมอื่นที่คาดจะเพิ่มขึ้นต่อเนื่อง ส่งผลให้ปี 61 มียอดขายและกำไรที่ 15,910 ลบ. และ 1,126 ลบ. เพิ่มขึ้น 3.2% จากปีก่อน และเพิ่มขึ้น 10.5% จากปีก่อน ด้านงบลงทุนปี 61 จาก บริษัทยังไม่มีแผนลงทุนใหญ่ หากคาดจะใช้เพียงเล็กน้อยราว 300-400 ลบ. เพื่อปรับปรุงประสิทธิภาพเครื่องจักร